1. Għandna ktieb li bil-​ħafna paġni tiegħu, Iġib sliem, ferħ, u tama lill-​bnedmin. Fih ħsibijiet tal-​għaġeb kollhom qawwa, U jġib ħajja 'l-​"mejtin," dawl lill-​"għamjin." Dal-​ktieb prezzjuż hu l-​Bibbja Mqaddsa t'Alla. Kliemu inkiteb minn nies imnebbħin. Minn irġiel b'tant imħabba għal Ġeħova, Li ġew bl-​ispirtu tiegħu imqanqlin. 2. Kitbu rakkont onest tal-​ħolqien t'Alla, Dwar kif b'setgħetu nħalaq l-​univers. Qalu wkoll dwar kif kien bla dnub il-​bniedem U dwar kif imbagħ'd kollox mar avvers. Irrakkontaw ukoll dwar ċertu anġlu Li sfida 'l Alla bħala is-​Sovran. U daħal b'hekk id-​dnub b'niket għall-​bniedem, Biss daqt Ġeħova jirbaħ għax Setgħan. 3. Nifirħu għax Ġeħova qed isaltan Permezz taʼ Ibnu li minnu maħtur. Inxandru b'hekk l-​aħbar tajba tas-​Saltna; Kif din se ġġib barkiet sbieħ fil-​futur. Ġo dan il-​ktieb insibu bxajjar tajba; Fih festa sagra, mimli ikel bnin. Paċi mill-​aqwa joffri 'l-​bnedmin kollha; Dat-​Teżor Ħaj ejjew ngħożżuh f'kull ħin. (Ara wkoll it-​ 2 Tim. 3:16; 2 Pt. 1:21 .) Jiddispjaċina. Il-media player ma llowdjax. Iddawnlowdja Dan il-Vidjow
Il-ktieb t'Alla stess—Teżor